Kistefoss I kraftverk

Kistefoss I kraftverk er et vannkraftverk ved Kistefoss i Jevnaker kommune i Akershus.

Det er et elvekraftverk som utnytter et fall på 10 meter i Randselva.

Installert effekt er 1,5 MW fra en francisturbin. Årsproduksjon er anslått til ca 9 GWh. Slukeevne er ca 20 m3/s.Kilde: Produksjonssjef Ringerikskraft Produksjon AS.

Anlegget sto ferdig i juni 1942.

Kraftverket ligger rett ved siden av det større Kistefoss II kraftverk. Disse samkjøres slik at Kistefoss I stenges når Bergerfoss kraftverk slipper mindre enn 48 m3/s i elven. Det kjøres i snitt 254 dager i året. Samlet årsproduksjon for begge er 40,4 GWh.Kilde: Produksjonssjef Ringerikskraft Produksjon AS.

Eier er Viul Kraft AS gjennom AS Randsfjord Tremasse- & Papirfabrikk. Hadeland Kraftproduksjon AS og Ringerikskraft AS eier 50% hver av Viul Kraft.

Kraftverket ble våren 2025 tatt inn på NVEs liste over kraftanlegg som kulturminner.

Referanser

Kilder

 NVE vannkraftdatabase Kistefoss I
 Ringeriks Kraft
 DigitaltMuseum

Kategori:Småkraftverk i Akershus
Kategori:Kraftverk i Jevnaker
Kategori:Viul Kraft AS
Kategori:Kraftverk etablert i 1938
Kategori:Randsfjordvassdraget
Kategori:Ringeriks-Kraft AS